《华阳馆》
清代·段昕

燕丹愤激报秦耻，壮士悲歌感知己。美人呜咽马无声，惨白衣知寒易水。

侥幸之谋虽不成，绕柱断襟惊欲死。人谓此举速燕亡，燕即帝秦亡一耳。

但惜华阳馆，不如黄金台。黄金一筑骏马来，三齐锁钥朝燕开。

华阳馆，荆榛满。镯镂空误樊将军，黄沙一望斜阳晚。

作者简介：清云南安宁人，字玉川。康熙三十九年进士，官户部主事。喜游览，由滇入燕，所至有诗。有《皆山堂诗集》。